Chiclana de la Frontera
Store norske leksikon,Geografi,Verdens geografi,Europa,Spanias geografi
Chiclana de la Frontera er en by i Spania som ligger i den autonome regionen Andalucía, i provinsen Cádiz, 20 kilometer sørøst for byen Cádiz. Innbyggertallet er 83 800 (2018).
Byen ligger langs Costa de la Luz, i et fruktbart jordbruksdistrikt med dyrking av vin (sherry), korn, frukt med mer. De viktigste sektorene for økonomien er tjenestenæringen og turismen. Turismen er hovedsakelig vinklet mot strand og golf. Det ligger et kursted (hamam) med svovelkilder utenfor byen. Utenfor byen ligger store områder der det drives utvinning av havsalt.Chiclana de la Frontera ble grunnlagt i 1303. Byen har mange vakre kirker og en berømt arena for tyrefektning. Les mer i Store norske leksikon Spanias geografi